Gröhling, Branislav, minister školstva, vedy, výskumu a športu SR (2021-10-20):
Ďakujem, pán predsedajúci. Kolegyne, kolegovia, dovoľte mi zareagovať na jednotlivé pozmeňujúce návrhy, ktoré sú. Ja som nestihol k zákonu 138, lebo prebehol veľmi rýchlo, pán poslanec Habánik, v rámci pozmeňujúcich návrhov, ktoré vy predkladáte, nemôžme ich, nemôžme ich akceptovať, pretože v rámci jedného pozmeňujúceho návrhu vy navrhujete doplniť ešte psychoterapiu, a toto sú zdravotné činnosti, ktoré musíme ešte vyrokovať s ministerstvom zdravotníctva a s jednotlivými poslaneckými klubmi, a následne by sa potom mohli vložiť, ale predpokladám, že budeme mať ešte nejakú novelu budúci kalendárny rok, kde by sme sa mohli o tom rozprávať. Čo sa týka akreditácií, tak akreditácie nemáme zavedené. To bude samostatný register, ktorým budeme realizovať jednotlivú evidenciu, takže aj z toho dôvodu nemôžme akceptovať tieto vaše návrhy. Čo sa týka vašej obavy, tak naozaj ten proces bol veľmi participatívny s tým, že sú vytvorené podporné centrá, 40, alebo bude sa vytvárať 40 podporných centier na celom Slovensku, že budeme predpripravovať jednotlivé veci, ktoré už následne teraz vychádzajú von, aj čo sa týka vyhlášok, aby sme naozaj nejakým spôsobom zabezpečili ten chod a plynulú realizáciu tohto návrhu. Čo sa týka pána poslanca Šudíka, aby som vám odpovedal, áno, mysleli sme na to, ale potrebujeme ešte chvíľu zapracovať v rámci vysokých škôl, pretože štátnice a atestácie máte iba z maďarského jazyka, nie sú z rusínskeho alebo nie sú z rómskeho jazyka a potrebujeme sa dopracovať s Prešovskou univerzitou k tomu, že budeme vedieť robiť štátnice aj v týchto oblastiach. Sme na veľmi dobrej ceste, aby sme nasledujúce obdobie už mali študentov, ktorí budú môcť mať takéto štátnice, budú môcť študovať a následne potom budeme vedieť ich pretavovať aj do regionálneho školstva. (Ruch v sále a zaznievanie gongu.) Výrazne na to sme mysleli, lebo aby sa to netočilo iba okolo jednej národnostnej menšiny, ale aby sme vedeli pokryť aj všetky ostatné náležitosti, ktoré sú tam. K jednotlivým pozmeňujúcim návrhom. Ja sa aj teším a ďakujem za to upozornenie zo strany pána Šudíka, kde sa upravuje táto definícia, lebo naozaj v tej pôvodnej jednotlivé triedy v rámci rusínskej menšiny neboli obsiahnuté v tom návrhu zákona a týmto návrhom sme to dopĺňali. Veľmi oceňujem ten návrh zo strany pána Gyimesiho, čo sa týka, čo sa týka vzdelávania jazyka ako cudzieho jazyka. V predchádzajúcom volebnom období sme tento návrh mali, predkladala ho naša kolegyňa z poslaneckého klubu SaS. Ja som veľmi rád, že teraz sa to podarilo pretlačiť, že sme ešte vychytali všetky tie náležitosti, ktoré tam boli. Mohli sme to vypilovať a následne takýmto spôsobom to budeme vedieť zavádzať aj do vzdelávacieho procesu. Tiež oceňujem pozmeňujúci návrh pani poslankyne Šofranko a ubezpečujem, že kvalifikácie a jednotlivé veci sú tam veľmi výrazne pozreté, a keby nebolo jednotlivých poslancov aj pri iných návrhoch zákona, tak možno by sme to ešte trošku výraznejšie posunuli a otvorili, ale na druhej strane aj chápem to, že nemôžme urobiť toľko výrazných krokov a že niekde na polceste sa musíme zastaviť, aby sme držali ten systém, aby sme ho nejakým spôsobom nedestabilizovali, aby sme držali aj kvalifikáciu. A keď robíme niektoré úpravy, ktoré nejakým spôsobom sa pozrieme na kvalifikáciu zamestnancov, tak to robíme na prechodné obdobie, aby sme im dali možnosť si dorobiť tieto kvalifikácie, aby sme im dali možnosť sa, upraviť si svoje postavenie a následne vedeli celý, celý tento systém zmien reálne zvládnuť v praxi. Čo sa týka pani poslankyne Halgašovej, ja sa teším z tohto návrhu, obsahu návrhu, aby sme trošku upratali v systéme, aby možno aj niektoré subjekty, ktoré znevažovali a nejakým spôsobom využívali jednotlivé dokumenty, ktoré boli zverejňované v ministerstve školstva, tak následne ich potom pretavili do komerčného procesu. Ďakujem veľmi pekne.